"Ieķeršanās".
Man ir problēma, Mārsij.
Indīgā efeja?
Vai indīgais ozols? Vai baisais indīgais bērzs?
Nedomāju, ka tas pēdējais ir īsts.
Ar lapām vienmēr jāuzmanās.
Tu gan esi jancīga, Mārsij. Bet nē.
Mana problēma ir daudz trakāka.
Šķiet, Čaks manī ieķēries.
Kāpēc tu tā domā, ser?
Tas ir acīmredzams.
Jauka dieniņa, vai ne?
Tas tiešām bija liktenis, ser.
Un kā kronis visam - drīz būs vasaras balle šķūnī.
Čaks noteikti aicinās mani dejot.
Kad atteikšu, viņš būs satriekts.
Tu taču varētu padejot ar viņu.
Nē, nē, nē. To nedrīkst ielaist.
Čakam ir maiga sirds.
Varu saderēt, ka viņš tagad kaut kur tvīkst pēc manis.
Nav nekā labāka par desmaizi.
Paklau, jūs abi. Esmu atbildīga par balles organizēšanu.
Čārlij Braun, tu vadīsi dekorēšanas komandu.
Snūpij, man vajag arī tavu palīdzību.
Un ja nu par to varētu nopelnīt uzšuvi taviem bīgla skautiem?
Seko man!
Sviests.
Agrāk Springleikā uz šķūni pirms balles veda piekabē,
taču nu traktors nedarbojas.
Par tā salabošanu noteikti varētu dabūt kādu mehāniķa uzšuvi.
Vajag vairāk pierādījumu tavai ieķeršanās teorijai.
Piemēram, vai Čārlzs cenšas atrast iemeslus, lai pavadītu laiku kopā?
Lūsija lika man izdekorēt šķūni ballei.
Vai jūs gribētu palīdzēt?
Nu laikam.
Vareni. Tiksimies šķūnī.
Vai tas atbild uz tavu jautājumu?
Viņš uzaicināja arī mani.
Visai neskaidri.
Nespēju izturēt šīs romantiskās intrigas.
Izskatās, ka Čārlzs palīdzību dekorēt lūdzis daudziem.
Vajag vairāk pierādījumu.
Piemēram - vai viņš tavā klātbūtnē stomās?
Uzmanību, lūdzu.
Kā zināms, mēs dekorējam šķūni ballei, un...
kā atbildīgais
gribētu jūs iedvesmot.
Nu, lai veicas?
Nē. Aiziet? Nē, nē.
Redzi nu.
Nabags līdz ausīm manī samīlējies.
Sakot uzmundrinošo runu, viņš tiešām izgāžas.
Kā teicis Vinstons Čērčils... Pag, kā viņš teica?
Vai varam tagad sākt dekorēt?
Lūsij, vai tev ir nojausma, kā pateikt, vai kāds tevī ieķēries?
Tā nu sagadījies, ka šajā jautājumā esmu eksperte.
Kā zināt, Šrēders gadiem bija manī ieķēries.
Protams, tas ne vienmēr ir tik uzkrītoši.
Viena droša pazīme ir mazu dāvaniņu dāvināšana.
Vari nedaudz uzslaucīt?
Nevaru to pieņemt, Čak.
Tas nebūtu pareizi.
Labi.
Uzslaucīšu pats.
Vēl kas, Lusila?
Spēcīga pazīme ir neveiklība ieķeršanās objekta tuvumā.
Kur ir tas bīgls?
Jā, Snūpij! Jā!
- Nu tad beidzot. - Urā!
Palicis pēdējais pierādījums.
Vai Čārlzs vienmēr cenšas būt tavā tuvumā?
Redzēji? Čaks pamatīgi pietuvojās.
Pazīmes ir skaidras. Tā ir ieķeršanās.
Viņš noteikti aicinās mani dejot.
Tad man nāksies salauzt viņam sirdi.
Ja tas palīdz, traktors sabojājies.
Varbūt nemaz tur netiksim.
Nevajadzēja tev uzticēties.
Zini, mums nemaz vairs nevajag traktoru.
Esam jau pie šķūņa.
Jā! Dejosim!
Ko man iesākt ar Čaku?
Varbūt liec Čārlzam saprast, ka viņa jūtām nav nākotnes.
Pat ja tas salauzīs viņam sirdi, viņš novērtēs atklātību.
Labs padoms, Mārsij.
Es tev patīku, vai ne, Čak?
Vai tad?
Jā, patīku.
Bet mēs esam draugi, Čak, un ne vairāk.
Vareni.
Piekrītu ar tevi dejot, bet tikai kā draugs.
Gribi ar mani dejot?
Kā draugi. Saproti?
Labi, ka to izrunājām.
Tiksimies uz deju grīdas...
kā draugi.
Nekad nesaprotu, kas notiek.
Būtībā tu salaboji traktoru, pat ja tas nekur tālu neaizbrauca.
Domāju, ka teorētiski esi nopelnījis uzšuvi.
BĪGLA SKAUTA ROKASGRĀMATA
"Vai vari būt bīgla skauts? Agra celšanās."
"Bīgla skauts ceļas agri, enerģisks un gatavs dienai."
"Viņš sveic dienu ar prieku un entuziasmu,
degsmi un jaudu, enerģiju un sparu."
Varbūt izbeigsi?
Daži tur mēģina gulēt.
Karaliskā čūska!
Tikko redzēju karalisko čūsku!
Atkārtošu pēdējo reizi - te čūsku nav.
Ne karalisko, ne kādu citu.
Tā bija kaut kur te.
Ja godīgi, guļammaiss drusku atgādina karalisko čūsku.
Vai dieniņ!
"Vadītājs uz dienu".
Šodien vakariņas radījušas lielu sajūsmu.
Vai domā, ka tas spageti dēļ?
Mārsij, šodien ir lielā izloze,
lai redzētu, kurš no nometnes dalībniekiem rīt varēs būt vadītājs.
Vai aizmirsi?
Būs izkritis no prāta.
Ko darīsi, ja izlozēs tevi, Čārlij Braun?
Organizēšu beisbola sacensības dienas garumā.
Un tu, Pig-Pen?
Divi vārdi: neierobežoti zefīriņi.
Lai kurš uzvarētu, ceru, ka izturēsies pret jauno atbildību nopietni.
Klusumu! Izlozes laiks.
Un uzvarētājs ir...
Mārsija?
Mārsij, tu gan vēlu nomodā.
Joprojām veidoju grafiku rītdienai.
Nebūs viegli, bet, ja būsim naski,
varbūt izdosies iespiest visu izvēlētās nodarbes.
"No 11.45 līdz 11.50 - beisbola sacensības.
No 11.50 līdz 11.56 - braukšana ar ūdensslēpēm.
No 11.56 līdz 12.00 - neierobežoti zefīriņi."
Nezinu gan.
Taisnība. Vajag ierēķināt dažas sekundes ceļā.
Mārsij, ja ir iespēja vienu dienu būt vadītājai,
jāizvēlas nodarbes, ko gribi tu.
Nezinu gan.
Negribētu, lai kāds ir vīlies.
Tieši pretēji,
domāju, ka visi novērtētu dienu, kad var darīt lietas, kas patīk tev.
Vismaz man tā būtu.
Tiešām? Tu domā?
Paldies, Čārlz.
Vienmēr laipni.
Ceru, ka nevarat sagaidīt. Man ieplānota liela diena.
Sāksim ar jautru fizisko aktivitāti.
Jogu.
Jā! Joga.
Ieelpojiet dziļi caur kāju pēdām.
Pag, mums pēdās ir plaušas?
Šī senā vingrošana ir gan relaksējoša, gan uzmundrinoša.
Mēs staipāmies jau pusstundu.
Kad sāksies tā aktivitāte?
Domāju, ka šī ir tā aktivitāte.
Labi, nometnes biedri, kad esam iesildījušies,
laiks jautrībai dabā.
Vai spēlēsim paslēpes?
Gandrīz.
Skaitīsim šo celmu gadskārtu riņķus, lai redzētu, cik veci bija koki.
- Kādā ziņā tās ir gandrīz paslēpes? - Abās spēlēs jāskaita.
Runājot par skaitīšanu, ķersimies klāt!
Vēlreiz paldies par padomu.
Bez tevis nebūtu izvēlējusies šīs nodarbes.
Vienmēr laipni.
Šajā nodarbē ir svarīgi turēt līdzi pretiniekam
spēlē uz laukuma cīņā par stratēģisku dominanci.
Cilvēku šahs.
Kaklā iekārtie simboli norāda, kāda figūra esat.
Pieņemu, ka šī mazā, strupā ir karaliene.
Īstenībā, Lusila, tu esi bandinieks.
Tā neies cauri.
Vai ir kāda bumba, ko varam paspārdīt?
Nē, bet ir vairāki noteikumi par individuāliem gājieniem,
kas ļaus lēnām formulēt un īstenot uzvarošo stratēģiju.
Tātad pārsvarā šajā spēlē jāstāv?
Jā, kamēr prāts ir nodarbināts.
Pag. Jums nav jautri?
Domāju, ka visi izbaudīsiet ko citādu.
Laikam esmu izbojājusi visiem dienu.
Nu un? Tās nebija parastas nometnes nodarbes. Nu un kas?
Mārsija cauru vasaru visu darījusi bez īdēšanas.
Iedomājos, ka būtu jauki, ja vienu dienu būtu viņai patīkamas nodarbes.
Varbūt tās ir citādas, bet mēs varētu vismaz dot tām iespēju.
Novērtēju tavus centienus, Čārlz,
bet laikam vajadzēja turēties pie sākotnējā plāna.
Diez vai. Tev vajadzētu nākt paskatīties.
Bandinieki, sanāciet!
Mūs mīdījuši gana ilgi!
Jūs aizvainojat savu karalieni, nodevīgie...
Sveika, Mārsij.
Nolēmām izmēģināt cilvēku šahu,
bet neviens nezina noteikumus, tāpēc improvizējām.
Ceru, ka neiebilsti.
Nemaz, ja vien jums ir jautri. Tikai to gribēju.
Uzbrukumā!
Paldies, Čārlz.
PAMATĀ ČĀRLZA M. ŠULCA RIEKSTIŅU KOMIKSS
Tulkojusi Aija Oliņa
PALDIES, SPĀRKIJ. VIENMĒR MŪSU SIRDĪS.